**ΑΝΑΚΟΙΝΩΣΗ**

**ΔΙΕΥΚΡΙΝΙΣΕΙΣ και ΕΠΙΣΗΜΑΝΣΕΙΣ ΓΙΑ ΤΑ ΜΑΘΗΜΑΤΑ και το ΠΡΟΓΡΑΜΜΑ ΣΠΟΥΔΩΝ (παλιά και νέο) / ΑΚΑΔ. ΕΤΟΣ 2022-2023**

1. **Νέο ΠΠΣ (2019-2020 κ. ε.)**

**ΣΕΜΙΝΑΡΙΑ (κατευθ. Δραματολογία – Παραστασιολογία)**

Σύμφωνα με τον Οδηγό Σπουδών πρόκειται για μαθήματα «ερευνητι­κού/εργαστηριακού χαρακτήρα, με συγκεκριμένο αριθμό συμμετεχόντων (έως 30) και υποχρεωτικές παρακολουθήσεις [πρόκειται για τα μαθήματα με κωδικό ΔΕ και προσφέρονται αποκλειστικά στους φοιτητές και φοιτήτριες που έχουν περάσει το προαπαιτούμενο της κατεύθυνσης]». Οι φοιτητές/τριες της Δραματολογίας-Παραστασιολογίας πρέπει να περάσουν 12 σεμινάρια για να ολοκληρώσουν την κατεύθυνση γι’ αυτό και εγγράφονται σε αυτά όσες και όσοι έχουν επιλέξει την κατεύθυνση. Στην περίπτωση που το μάθημα προσφέρεται σε δύο έτη (π.χ. 5ο & 7ο εξάμηνο) προτεραιότητα στις δηλώσεις έχουν οι φοιτητές/τριες του μικρότερου έτους.

## **ΜΑΘΗΜΑΤΑ ΕΛΕΥΘΕΡΗΣ ΕΠΙΛΟΓΗΣ (3 ECTS)**

Τα μαθήματα του ΠΠΣ συμπληρώνονται με 4 Ελεύθερες Επιλογές, μαθήματα δηλαδή που χρεώνονται με 3 ECTS το καθένα και μπορούν να επιλεγούν από οποιοδήποτε Τμήμα του ΑΠΘ. Στην κατηγορία αυτή μπορούν να συμπεριληφθούν και πλεονάζοντα μαθήματα κατεύθυνσης (δηλαδή από το πρόγραμμα σπουδών του Τμήματος Θεάτρου). Στην περίπτωση αυτή και καθώς τα μαθήματα του Τμήματος Θεάτρου έχουν 5 ECTS, ως ΕΕ καταχωρούνται, μετά από απόφαση του Τμήματος Θεάτρου (19.7.2022), τα τελευταία χρονικά μαθήματα κατευθύνσεων που πέρασαν οι φοιτητές/τριες, αφού δηλαδή ολοκλήρωσαν τις υποχρεώσεις των κατευθύνσεών τους.

Γενικά, τα συνολικά ECTS που προκύπτουν από τα μαθήματα δηλώνονται στο Παράρτημα Διπλώματος ενώ οι φοιτητές/τριες έχουν δικαίωμα να κατοχυρώσουν μόνο δύο επιπλέον μαθήματα πέρα από τα 58 που απαιτεί το ΠΠΣ για το πτυχίο.

2. **Παλιό ΠΠΣ**

Υπενθυμίζουμε ότι το site του Τμήματος (<https://www.thea.auth.gr/undergraduate-studies/metavasi-neo-pps/>) υπάρχουν πρόσθετες διευκρινίσεις για τη μετάβαση από το παλιό (2010-2011) στο νέο ΠΠΣ (2019-2020). Το τρέχον έτος είναι το τελευταίο κατά το οποίο είναι ενεργό το παλιό ΠΠΣ, οπότε είναι αναγκαίο να ολοκληρωθεί η φοίτηση ειδικά στα μαθήματα κορμού από όλους/ες τους/ις φοιτητές/τριες προκειμένου να μην υπάρχουν καθυστερήσεις στη απόκτηση του πτυχίου.

**Διπλωματική εργασία**

Οι φοιτητές και φοιτήτριες όλων των Προγραμμάτων Σπουδών **έως και αυτό του 2010**, που θα εκπονήσουν θεωρητική διπλωματική πρέπει, με βάση τον Οδηγό Σπουδών 2010-2011 (σ. 27),  να έχουν περάσει τα εξής τέσσερα μαθήματα: 1. Εισαγωγή στη νεοελληνική λογοτεχνία, 2. Από το κείμενο στην παράσταση, 3. Θεωρίες θεάτρου και δράματος, 4. Κριτική ανάλυση θεατρικών παραστάσεων. Για την εκπόνηση θεωρητικής διπλωματικής είναι επίσης προαπαιτούμενο το μάθημα Εισαγωγή στη γραπτή επιστημονική εργασία.

**Από το κείμενο στην παράσταση**

Αν υπάρχουν φοιτητές και φοιτήτριες που δεν έχουν περάσει το Από το κείμενο στην παράσταση **πρέπει να ενημερώσουν άμεσα και έως τις 7.10.2022 τη Γραμματεία** ότι χρωστούν το συγκεκριμένο μάθημα, προκειμένου να μπορέσουν να εξεταστούν κατά το τρέχον ακαδημαϊκό έτος.

**3. Ακόμη παλιότερα ΠΠΣ (πριν από το 2010-2011)**

**Το θέατρο της Αρχαιότητας ΙΙΙ**

Οι φοιτήτριες και φοιτητές που χρωστούν το υποχρεωτικό για τα παλιότερα ΠΠΣ μάθημα ΤΟ ΘΕΑΤΡΟ ΤΗΣ ΑΡΧΑΙΟΤΗΤΑΣ ΙΙΙθα πρέπει να το αντικαταστήσουν είτε με το ΕΙΔΙΚΑ ΖΗΤΗΜΑΤΑ ΑΡΧΑΙΟΥ ΔΡΑΜΑΤΟΣ: Η ΑΡΧΑΙΑ ΚΩΜΩΔΙΑ – ΑΡΙΣΤΟΦΑΝΗΣ (ΑΔ0304) – ΑΛΙΚΗ ΣΥΜΕΩΝΑΚΗ (χειμερινό εξάμηνο) είτε με το ΕΙΔΙΚΑ ΖΗΤΗΜΑΤΑ ΑΡΧΑΙΟΥ ΔΡΑΜΑΤΟΣ Ι: ΕΜΒΑΘΥΝΣΗ ΣΤΟΥΣ ΤΡΕΙΣ ΤΡΑΓΙΚΟΥΣ (ΑΔ0301) –

ΕΛΕΝΗ ΠΑΠΑΖΟΓΛΟΥ (εαρινό εξάμηνο).

**Ιστορία νεοελληνικού θεάτρου ΙΙΙ**

Οι φοιτήτριες και φοιτητές που χρωστούν το υποχρεωτικό για τα παλιότερα ΠΠΣ μάθημα ΙΣΤΟΡΙΑ ΝΕΟΕΛΛΗΝΙΚΟΥ ΘΕΑΤΡΟΥ ΙΙΙ θα πρέπει να το αντικαταστήσουν είτε με το ΕΙΔΙΚΑ ΖΗΤΗΜΑΤΑ ΝΕΟΕΛΛΗΝΙΚΟΥ ΘΕΑΤΡΟΥ: Η ΠΟΛΙΤΙΚΗ ΡΕΠΕΡΤΟΡΙΟΥ ΤΩΝΕΠΑΓΓΕΛΜΑΤΙΚΩΝ ΑΘΗΝΑΪΚΩΝ ΘΙΑΣΩΝ ΠΡΟΖΑΣ (1944-1955) (ΣΤ0407) – ΕΛΕΝΑ ΣΤΑΜΑΤΟΠΟΥΛΟΥ (χειμερινό εξάμηνο) είτε με το ΕΙΔΙΚΑ ΖΗΤΗΜΑΤΑ ΝΕΟΕΛΛΗΝΙΚΟΥ ΘΕΑΤΡΟΥ: Η ΘΕΑΤΡΙΚΗ ΔΡΑΣΤΗΡΙΟΤΗΤΑ ΣΤΗΝ ΕΛΛΑΔΑ

ΜΕΤΑ ΤΗ ΔΙΚΤΑΤΟΡΙΑ (ΣΤ0406) – Ν. ΔΙΔ. – ΕΣΠΑ (εαρινό εξάμηνο) ή το ΕΙΔΙΚΑ ΖΗΤΗΜΑΤΑ ΝΕΟΕΛΛΗΝΙΚΟΥ ΘΕΑΤΡΟΥ: ΤΟ ΝΕΟΕΛΛΗΝΙΚΟ ΘΕΑΤΡΟ ΣΤΑ ΧΡΟΝΙΑ ΤΗΣ ΚΑΧΕΚΤΙΚΗΣ ΔΗΜΟΚΡΑΤΙΑΣ (1955-1967) (ΣΤ0408) – ΕΛΕΝΑ ΣΤΑΜΑΤΟΠΟΥΛΟΥ (εαρινό εξάμηνο).

**Δραματολογία ΙΙΙ**

Οι φοιτήτριες και φοιτητές που χρωστούν το υποχρεωτικό για τα παλιότερα ΠΠΣ μάθημα ΔΡΑΜΑΤΟΛΟΓΙΑ ΙΙΙ πρέπει να δηλώσουν στη Γραμματεία ότι οφείλουν να εξεταστούν το μάθημα **Από το κείμενο στην παράσταση** ώστενα εξεταστούν σε αυτό την τρέχουσα περίοδο (βλ. παραπάνω: **Από το κείμενο στην παράσταση)**.

**Οκτ. 2022**

**Η Επιτροπή Σπουδών**